Stesen LRT Klang Jaya

Stesen LRT Klang Jaya ialah stesen transit aliran ringan (LRT) di Bandar Bukit Tinggi, sebuah perbandaran di daerah Klang, negeri Selangor, Malaysia. Stesen LRT ini menyediakan perkhidmatan LRT Laluan Shah Alam yang menuju ke Bandar Utama dan Johan Setia. Kedudukan stesen ini terletak di antara stesen LRT Seri Andalas dan stesen LRT Bandar Bukit Tinggi serta mempunyai kod stesen iaitu SA23. Stesen LRT Klang Jaya merupakan sebahagian daripada projek Sistem Transit Bersepadu Lembah Klang di Malaysia, dan dibuka secara rasmi pada 29 Jun 2026. Sejarah Projek membina LRT Laluan Shah Alam telah dilancarkan secara rasmi pada bulan Ogos tahun 2016. Pakej pemberian tender-tender untuk pembinaan LRT Shah Alam juga telah dilakukan pada awal tahun 2016. Stesen LRT Klang Jaya dilabel sebagai stesen ke-23 dalam jajaran Laluan Shah Alam (pada ketika itu dikenali sebagai Laluan Bandar Utama–Klang). Sebelum dikenali sebagai Klang Jaya, stesen ini dikenali sebagai Tesco Bukit Tinggi dan Lotus's Bukit Tinggi dengan mengambil kira mercu tanda berhampiran dengan stesen LRT ini iaitu pasar raya Lotus's Bukit Tinggi, dan Bukit Tinggi memandangkan lokasi stesen berkenaan terletak pada bahagian tenggara Bandar Bukit Tinggi. Ciri-ciri stesen Perkhidmatan Stesen LRT Klang Jaya menyediakan perkhidmatan kereta api yang dikendalikan oleh Rapid KL melalui Laluan Shah Alam. Stesen LRT ini terletak di antara stesen Seri Andalas dan stesen Bandar Bukit Tinggi. Kod stesen bagi stesen LRT Klang Jaya ialah SA23. Lokasi stesen Stesen LRT Klang Jaya terletak di dalam kawasan bidang kuasa Majlis Bandaraya Diraja Klang (MBDK). Stesen LRT ini menyediakan perkhidmatan LRT Laluan Shah Alam kepada penduduk di Bandar Bukit Tinggi, Taman Desawan, Taman Klang Jaya, Kawasan Perindustrian Klang Jaya, dan Taman Klang Ria. Dalam pelan stesen yang dikeluarkan oleh Prasarana Malaysia, Stesen LRT Klang Jaya terletak di bawah Jalan Langat, yang merupakan sebahagian daripada penjajaran Laluan Persekutuan Malaysia 5 di Daerah Klang. Stesen LRT Klang Jaya juga terletak berhampiran dengan Persimpangan Lebuh Batu Nilam pada bahagian utara dan Susur Masuk dan Keluar Lebuh Gambus ke Taman Klang Jaya pada bahagian selatan. Pada bahagian barat stesen, terdapat pasar raya Lotus's Bukit Tinggi manakala pada bahagian timur stesen, terdapat kawasan perumahan Taman Desawan dan Taman Klang Jaya. Mercu tanda yang terletak berhampiran dengan stesen LRT ini termasuk pasar raya Lotus's Bukit Tinggi, Sekolah Kebangsaan Bukit Tinggi (SK Bukit Tinggi), pangsapuri servis Trio @ Klang Residence, bangunan KWSP Klang, pusat komersial Bandar Bukit Tinggi One Boulevard, pasar raya besar Giant Bandar Bukit Tinggi, stesen minyak Petronas Bandar Bukit Tinggi 1, Surau Al-Hidayah Bandar Bukit Tinggi, Sekolah Menengah Kebangsaan Raja Mahadi (SMK Raja Mahadi), Sekolah Rendah Agama Klang Jaya (SRA Klang Jaya), Sekolah Kebangsaan Taman Klang Jaya (SK Taman Klang Jaya) dan Surau Al-Amin Taman Desawan. Rujukan Pautan luar Laman web rasmi LRT3